यह लगातार दूसरा महीना है जब सेवाक्षेत्र में गिरावट दर्ज की गई है। पीएमआई इंडेक्स का 50 से नीचे रहना संकुचन और इससे ऊपर रहना वृद्धि को इंगित करता है। आईएचएस मार्किट की प्रमुख अर्थशास्त्री पॉलीयाना डी लीमा ने कहा, अगस्त में सेवा क्षेत्र ने निजी क्षेत्र की अर्थव्यवस्था को नीचे खींचने का काम किया है। गौरतलब है कि रेटिंग एजेंसी फिच ने जुलाई में दावा किया था कि नई कर प्रणाली की जटिलताओं को अपनाने में अगले 12 महीने का समय लग सकता है। इससे अर्थव्यवस्था में क्रियान्वयन का जोखिम बना रहेगा और अनुपालन कमजोर बना रहेगा। फिच के मुताबिक परंपरागत खुदरा कारोबार और लघु एवं मझौले क्षेत्र में यह स्थिति बनी रहेगी।